આ મામલે ન્યૂઝ 18 ગુજરાતી સાથે વાતચીત કરતા શહેર ભાજપ મહામંત્રી સદાનંદ દેસાઈએ કહ્યું હતું કે, "મારા ફોનમાંથી કોઈ બાળકે ભૂલથી આ પોસ્ટ લાઇક કરીને શેર કરી દીધી હતી. મને જ્યારે ખબર પડી ત્યારે મેં આ પોસ્ટ હટાવી દીધી હતી. કોંગ્રેસના ઉમેદવાર શ્વેતા મહેતાને રાજકારણની કોઈ ખબર નથી. તેઓ પ્રથમ વખત ચૂંટણી લડી રહ્યા છે. હું પક્ષથી નારાજ નથી. પાર્ટીએ મને ખૂબ આપ્યું છે. મેં કોઈ મોટો ગુનો નથી કર્યો. જે થયું છે તે એક બાળકની ભૂલથી થયું છે. કોંગ્રેસના લોકો ચૂંટણી સમયે જ કામ કરવા બહાર નીકળે છે. બાકી તેઓ ક્યારેય દેખાત જ નથી."